
[bookmark: TextBodyBegin]Europski parlament,
–	uzimajući u obzir zahtjev za ukidanje imuniteta zastupnici Evi Kaili koji je 15. prosinca 2022. podnio Ured europskog javnog tužitelja i koji je najavljen na plenarnoj sjednici 19. siječnja 2023.,
–	nakon saslušanja Eve Kaili u skladu s člankom 9. stavkom 6. Poslovnika,
–	uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,
–	uzimajući u obzir Uredbu Vijeća (EU) 2017/1939 od 12. listopada 2017. o provedbi pojačane suradnje u vezi s osnivanjem Ureda europskog javnog tužitelja („EPPO”)[footnoteRef:1], a posebno njezin članak 29. stavak 2., [1:  	SL L 283, 31.10.2017., str. 1.] 

–	uzimajući u obzir presude Suda Europske unije od 21. listopada 2008., 19. ožujka 2010., 6. rujna 2011., 17. siječnja 2013. i 19. prosinca 2019.[footnoteRef:2], [2:  	Presuda Suda od 21. listopada 2008., Marra/De Gregorio i Clemente, C-200/07 i C-201/07, ECLI:EU:C:2008:579; presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; presuda Suda od 6. rujna 2011., Patriciello, C 163/10, ECLI: EU:C:2011:543; presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23; presuda Suda od 19. prosinca 2019., Junqueras Vies, C-502/19, ECLI:EU:C:2019:1115.] 

–	uzimajući u obzir članak 62. Ustava Helenske Republike,
–	uzimajući u obzir članak 5. stavak 2., članak 6. stavak 1. i članak 9. Poslovnika,
–	uzimajući u obzir izvješće Odbora za pravna pitanja (A9‑0029/2024),
[bookmark: _GoBack]Α.	budući da je glavna europska tužiteljica podnijela zahtjev za ukidanje zastupničkog imuniteta Evi Kaili u okviru tekuće istrage činjenica koje bi mogle predstavljati teško kazneno djelo poticanja na prijevaru protiv financijskih interesa EU-a, počinjeno opetovano, što je prouzročilo štetu veću od 120 000 i 150 000 EUR, za što je predviđena kazna zatvora od 5 do 15 godina, kako je predviđeno člankom 46. stavkom 1., člankom 52. stavkom 2. i člankom 98. stavkom 2. grčkog Kaznenog zakona te člankom 4. stavkom 1. i člankom 4. stavkom 2. točkom (b) Zakona br. 2803/2000 u vezi s člankom 2. stavkom 1. i člankom 386. stavkom 2. grčkog Kaznenog zakona, člankom 24. stavkom 2. i člankom 26. stavkom 3. Zakona br. 4689/2020;
Β.	budući da je nakon izvješća OLAF-a koje je Ured europskog javnog tužitelja zaprimio 1. srpnja 2021. grčki delegirani europski tužitelj 8. rujna 2021. pokrenuo predmetnu istragu; budući da je 12. studenoga 2021., u skladu sa svojom nadležnosti, delegirana europska tužiteljica zadužena za predmet zatražila od OLAF-a da dostavi dokumente u spisu predmeta; budući da je, nakon analize spisa, 2. veljače 2022. od OLAF-a zatražila dodatnu istragu, a 7. veljače 2022.  prijevod dokumenata spisa s engleskog na grčki jezik; budući da je OLAF svoje završno izvješće i popratnu dokumentaciju dostavio 8. prosinca 2022., a odgovarajuće prijevode 14. prosinca 2022.;
C.	budući da se navodne nepravilnosti kojih je Eva Kaili bila svjesna posebno odnose na:
a)	neispunjenje obveze jedne od akreditiranih parlamentarnih asistentica da bude prisutna na radnom mjestu između 28. rujna 2015. i 2. srpnja 2019. i da obavlja svoje dužnosti,
b)	podnošenje zahtjeva za putni nalog i izjava o troškovima te primitak povrata troškova za službena putovanja koja nisu obavila četiri akreditirana parlamentarna asistenta Eve Kaili od veljače 2016. do ožujka 2018. za prvog asistenta, od svibnja 2015. do veljače 2020. za drugog, od prosinca 2015. do travnja 2019. za trećeg, te između listopada 2014. i veljače 2020. za četvrtog akreditiranog parlamentarnog asistenta,
c)	povrat dijela plaća / troškova službenih putovanja jedne akreditirane parlamentarne asistentice Evi Kaili na navodni zahtjev potonje između 28. rujna 2015. i 2. srpnja 2019.;
D.	budući da, s jedne strane, Parlament ne može preuzeti ulogu suda te da se, s druge strane, zastupnik u kontekstu postupka ukidanja imuniteta ne može smatrati „optuženikom”[footnoteRef:3]; [3:  	Presuda Općeg suda od 30. travnja 2019., Briois/Parlament, T-214/18, ECLI:EU:T:2019:266.] 

E.	budući da se navodno kazneno djelo ne odnosi na mišljenje ili glas Eve Kaili koji su dani u okviru njezina obnašanja dužnosti zastupnice u Europskom parlamentu u smislu članka 8. Protokola br. 7 o povlasticama i imunitetima Europske unije;
F.	budući da, u skladu s člankom 9. Protokola br. 7 o povlasticama i imunitetima Europske unije, zastupnici u Europskom parlamentu na nacionalnom teritoriju svoje države imaju isti imunitet koji se priznaje zastupnicima u nacionalnom parlamentu te države;
G.	budući da se člankom 62. Ustava Helenske Republike predviđa, među ostalim, da se tijekom parlamentarnog saziva zastupnici u Parlamentu ne smiju kazneno goniti, uhititi ili zatvoriti te da im se ne smiju nametnuti druga ograničenja bez prethodnog odobrenja Parlamenta;
H.	budući da je svrha zastupničkog imuniteta zaštititi Parlament i njegove zastupnike od sudskih postupaka u vezi s aktivnostima koje se provode pri obnašanju zastupničkih dužnosti i koje se od tih dužnosti ne mogu odvojiti;
I.	budući da u ovom slučaju Parlament prema tome nije pronašao dokaze o postojanju fumus persecutionis, odnosno o postojanju činjeničnih elemenata koji bi upućivali na to da se pravnim postupkom nastoji nanijeti šteta političkoj aktivnosti zastupnice, a time i Europskom parlamentu;
1.	odlučuje ukinuti imunitet Evi Kaili;
2.	nalaže svojoj predsjednici da ovu odluku i izvješće nadležnog odbora odmah proslijedi Uredu europskog javnog tužitelja i Evi Kaili.

